
Text rozhodnutia
Súd: Krajský súd Bratislava Spisová značka: 21CoE/212/2017 Identifikačné číslo súdneho spisu: 1516204234 Dátum vydania rozhodnutia: 30. 06. 2017 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2017:1516204234.2 Uznesenie Krajský súd v Bratislave, v senáte zloženom z predsedu senátu JUDr. Eugena Palášthyho a členiek senátu JUDr. Lýdie Noskovičovej a JUDr. Moniky Školníkovej, v právnej veci oprávneného - otca: X.. X. J., R.. XX.XX.XXXX, D. Z. XX, XXX XX D., proti povinnej - matke: X.. C. J.X., R.. XX.XX.XXXX, D. Ž. X, XXX XX D., zast. JUDr. Máriou Peráčkovou, advokátkou, Hrušková 21, 831 06 Bratislava, o výkon rozhodnutia o výchove maloletého dieťaťa: H. J., R.. XX.XX.XXXX, zast. kolíznym opatrovníkom Úrad práce sociálnych vecí a rodiny, Vazovova 7/A, 816 16 Bratislava, o odvolaní oprávneného proti uzneseniu Okresného súdu Bratislava V č.k. 2Em/2/2016-470 zo dňa 29.03.2017, takto r o z h o d o l : Krajský súd v Bratislave, odvolanie oprávneného proti uzneseniu Okresného súdu Bratislava V, č.k. 2Em/2/2016-470 zo dňa 29.03.2017 o d m i e t a. Povinnej sa nárok na náhradu trov odvolacieho konania n e p r i z n á v a. o d ô v o d n e n i e : 1. Napadnutým uznesením súd prvej inštancie zamietol návrh oprávneného na nariadenie nasledovného neodkladného opatrenia v zmysle § 365 zákona č. 161/2015 Civilný mimosporový poriadok zo dňa 07.03.2017, v znení: 1/ matka je povinná dočasne, do 31.06.2017 do skončenia školského roku 2016/2017, kedy podľa rozsudku začne režim striedania podľa školských prázdnin, odovzdať maloleté deti I. O. H. do osobnej starostlivosti otca maloletých detí. Otec bude zabezpečovať a umožňovať výkon striedavej starostlivosti tak, že rodičia sa budú meniť v týždňoch starostlivosti podľa rozsudku v č.k. 20P/325/2012. Vzhľadom na emocionálne nastavenie maloletej H. a potrebu eliminácie traumatizácie dieťaťa konaním matky od decembra 2015 do septembra 2016, bude prebiehať odovzdávanie dieťaťa po skončení týždňa starostlivosti matky pred Základnou školou Vazovova v stredu o 17.00 hod. a po skončení týždňa starostlivosti otca v mieste bydliska otca v stredu o 17.00 hod. Rodičia sú povinní po skončení týždňa svojej starostlivosti odovzdať maloleté deti druhému rodičovi, ktorému začína starostlivosť o maloleté deti. Obaja rodičia sú povinní v deň výmeny starostlivosti maloleté deti riadne pripraviť na odovzdanie, pripraviť deti psychologicky na stretnutia s druhým rodičom, odovzdať druhému rodičovi ošatenie, školské potreby a lieky, 2/ matka maloletých detí je povinná umožniť maloletému Samuelovi účasť na tréningoch aj v čase starostlivosti matky 2 x do týždňa, v utorok a štvrtok od 17.30 do 19.00 hod. na futbalovom ihrisku MŠK Iskra Petržalka, na ZŠ Budatínska - Petržalka tak, že maloletý I. bude v utorok a štvrtok odchádzať na tréning po skončení školy na Vazovovej ul. do miesta bydliska otca na Z. B.., kde si spraví domáce úlohy a popoludní potom na tréning na Budatínsku ul. v Petržalke, kde ho po tréningu vyzdvihne otec a odvezie ho k matke. 3/ matka je povinná umožniť maloletému I. účasť na ligových zápasoch MŠK Iskra Petržalka, turnajoch a prípravných zápasoch aj v čase starostlivosti matky aj počas víkendov v sobotu a nedeľu v Slovenskej republike, ako aj v zahraničí, resp. dohrávkach alebo predohrávkach ligových zápasov v čase, ako aj mimo času tréningov MŠK Iskra Petržalka. 2. Súd prvej inštancie uviedol, že exekučným titulom v predmetnom konaní o výkon rozhodnutia je rozsudok Okresného súdu Bratislava V č. k. 20P/325/2012-1388 zo dňa 30.06.2015, ktorým bola schválená rodičovská dohoda o zverení maloletých detí na čas po rozvode do striedavej starostlivosti oboch rodičov s tým, že osobnú starostlivosť o maloleté deti bude vykonávať matka každý párny týždeň od štvrtka od 18.00 hod. do nasledujúceho štvrtka nepárneho týždňa do 18.00 hod., počas jarných prázdnin každý nepárny kalendárny rok od posledného dňa vyučovania pred prázdninami od 18.00 hod. do nedele prázdninového týždňa do 18.00 hod., počas zimných prázdnin a vianočných sviatkov každý párny kalendárny rok od posledného dňa vyučovania od 18.00 hod. do 30.12. do 15.00 hod., pričom v osobnej starostlivosti otca budú v čase od 23.12. od 15.00 hod. do 24.12. do 14.00 hod. a od 25.12. od 10.00 hod. do 27.12. do 10.00 hod. a každý nepárny kalendárny rok v čase od 30.12. od 15.00 hod. do posledného dňa školských prázdnin nasledujúceho kalendárneho roka do 18.00 hod., počas veľkonočných školských prázdnin každý párny kalendárny rok v čase od posledného dňa vyučovania pred veľkonočnými školskými prázdninami od 18.00 hod. do posledného dňa veľkonočných školských prázdnin do 18.00 hod., počas letných školských prázdnin každý párny kalendárny rok v čase od 30.06. od 18.00 hod. do 15.07. do 18.00 hod. a od 31.07. od 18.00 hod. do 15.08. do 18.00 hod. a každý nepárny kalendárny rok od 15.07. od 18.00 hod. do 31.07. do 18.00 hod. a od 15.08. od 18.00 hod. do 31.08. do 18.00 hod., počas jesenných prázdnin každý nepárny kalendárny rok od posledného dňa vyučovania pred jesennými prázdninami od 18.00 hod. do posledného dňa jesenných školských prázdnin do 18.00 hod. Osobnú starostlivosť o maloleté deti bude vykonávať otec každý nepárny týždeň od štvrtka od 18.00 hod. do nasledujúceho štvrtka párneho týždňa do 18.00 hod., počas jarných prázdnin každý párny kalendárny rok od posledného dňa vyučovania od 18.00 hod. do nedele prázdninového týždňa školských prázdnin do 18.00 hod., počas zimných prázdnin a vianočných sviatkov každý nepárny rok od posledného dňa vyučovania od 18.00 hod. do 30.12. do 15.00 hod., pričom v osobnej starostlivosti matky budú v čase od 23.12. od 15.00 hod. do 24.12. do 14.00 hod. a v čase od 25.12. od 10.00 hod. do 27.12. do 10.00 hod., každý párny kalendárny rok v čase od 30.12. od 15.00 hod. do posledného dňa školských prázdnin nasledujúceho kalendárneho roka do 18.00 hod., počas veľkonočných školských prázdnin každý nepárny kalendárny rok v čase od posledného dňa vyučovania pred veľkonočnými školskými prázdninami od 18.00 hod. do posledného dňa veľkonočných školských prázdnin do 18.00 hod., počas letných školských prázdnin každý nepárny kalendárny rok v čase od 30.6. od 18.00 hod. do 15.07. do 18.00 hod. a od 31.07. od 18.00 hod. do 15.08. do 18.00 hod. a každý párny rok od 15.07. od 18.00 hod. do 31.07. do 18.00 hod. a od 15.08. od 18.00 hod. do 31.08. do 18.00 hod., počas jesenných prázdnin každý párny kalendárny rok od posledného dňa vyučovania pred jesennými školskými prázdninami od 18.00 hod. do posledného dňa jesenných školských prázdnin do 18.00 hod. Každý z rodičov si maloleté deti vyzdvihne v určenom čase pred bytom toho rodiča, ktorému končí osobná striedavá starostlivosť alebo v zariadení, ktoré maloleté deti navštevujú. 3. Oprávnený v návrhu uviedol, že dôvodom pre nariadenie neodkladného opatrenia je nerešpektovanie rozsudku o striedavej osobnej starostlivosti obidvoch rodičov matkou maloletých detí, zásahoch matkinej matky do výchovy maloletých detí a zároveň v nespokojnosti oprávneného s postupom súdu konajúceho o jeho návrhu na výkon rozhodnutia a činnosťou Úradu práce, sociálnych vecí a rodiny. 4. Súd prvej inštancie v odôvodnení rozhodnutia uviedol, že oprávneným uvádzané skutočnosti v návrhu nemôžu opodstatňovať postup súdu podľa § 365 Civilného mimosporového poriadku, nakoľko oprávnený neosvedčil potrebu dočasnej úpravy pomerov formou neodkladného opatrenia za situácie, že výkon rodičovských práv a povinností rodičov k maloletým deťom je upravený právoplatným rozhodnutím súdu, ktoré je exekučným titulom v predmetnom konaní a povinnosť odovzdať maloleté dieťa do striedavej starostlivosti v určených časových úsekoch vyplýva priamo z exekučného titulu, právoplatného a vykonateľného rozsudku Okresného súdu Bratislava V č. k. 20P/325/2012-1388 zo dňa 30.06.2015. 5. Proti tomuto uzneseniu podal oprávnený obsiahle odvolanie z dôvodov podľa § 365 ods. 1 písm. a), b), d), e), f) g) a h) Civilného sporového poriadku. Odvolateľ sa domáhal zrušenia napadnutého uznesenia a rozhodnutia súdu v zmysle návrhu na neodkladné opatrenie zo dňa 07.03.2017, v zákonnej lehote do 24 hodín za účelom zabezpečenia výkonu exekučného titulu doplneného o zabezpečenie možnosti výkonu tréningov I. a za účelom ochrany súkromia a zdravia maloletých detí úpravy styku maloletých detí s babkou E. I., podľa 47-teho návrhu otca na výkon rozhodnutia. 6. Krajský súd ako súd odvolací (§ 34 zák. č. 160/2015 Z.z. Civilný sporový poriadok - CSP), prejednal vec v rozsahu predpokladanom v § 65 zák. č. 161/2015 Z.z. Civilný mimosporový poriadok - CMP), bez nariadenia pojednávania, v súlade s ustanovením § 385 CSP (použiteľného cez § 2 ods. 1 CMP), oboznámil sa s procesným postupom súdu prvej inštancie, ako aj s dôvodmi uvedenými v odvolaní odvolateľa a dospel k záveru, že odvolanie oprávneného je potrebné odmietnuť. 7. Aby došlo k vecnému prejednaniu odvolania odvolacím súdom, odvolanie musí spĺňať všetky zákonom predpísané podmienky prípustnosti tohto riadneho opravného prostriedku. Jednou z objektívnych podmienok prípustnosti odvolania je včasnosť jeho podania. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Podľa § 395 ods. 1, 2 CMP, ak § 396 neustanovuje inak, platí tento zákon aj na konania začaté predo dňom nadobudnutia jeho účinnosti. Právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Podľa § 362 ods. 1 zák. č. 160/2015 Z.z. CSP odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Podľa § 125 ods. 1 CSP podanie možno urobiť písomne, a to v listinnej podobe alebo v elektronickej podobe. Podľa § 125 ods. 2 CSP podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podľa § 117 ods. 1 CSP lehota je súdom alebo zákonom ustanovený časový úsek na vykonanie úkonu. Podľa § 121 ods. 1 CSP lehota podľa tohto zákona môže byť určená podľa hodín, dní, týždňov, mesiacov a rokov. Podľa § 121 ods. 2 CSP do plynutia lehoty určenej podľa dní sa nezapočítava deň, keď nastala skutočnosť určujúca začiatok lehoty. Podľa § 121 ods. 3 CSP lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď nastala skutočnosť určujúca začiatok lehoty; ak ho v mesiaci niet, posledným dňom mesiaca. Podľa § 121 ods. 4 CSP ak koniec lehoty pripadne na sobotu alebo deň pracovného pokoja, je posledným dňom lehoty najbližší nasledujúci pracovný deň. Podľa § 121 ods. 5 CSP lehota je zachovaná, ak sa v posledný deň lehoty urobí úkon na súde alebo sa podanie odovzdá orgánu, ktorý má povinnosť ho doručiť; to platí aj vtedy, ak je podanie urobené elektronickými prostriedkami doručené súdu mimo pracovného času. Podľa § 386 ods. 1 písm. a) CSP odvolací súd odmietne odvolanie, ktoré bolo podané oneskorene. 8. Odvolacia lehota je lehotou zákonnou, čo znamená, že ju nemožno predĺžiť ani skrátiť. Pre začatie plynutia odvolacej lehoty je rozhodujúce riadne a v súlade s právnymi predpismi vykonané doručenie rozhodnutia. Odvolacia lehota je procesnou lehotou, čo znamená že začína plynúť dňom, ktorý nasleduje po dni, keď došlo ku skutočnosti určujúcej začiatok lehoty, t.j. po dni doručenia rozhodnutia. 9. Po oboznámení sa s obsahom spisu odvolací súd zistil, že napadnuté uznesenie č. k. 2Em/2/2016-70 zo dňa 29.03.2017 bolo oprávnenému doručené dňa 13.04.2017 do vlastných rúk. Od nasledujúceho dňa po doručení začala plynúť 15-dňová odvolacia lehota, ktorá uplynula dňom 28.04.2017. Odvolanie oprávneného proti uzneseniu bolo podané na pošte dňa 29.04.2017, čo vyplýva z podacej pečiatky pošty na obálke i z fotokópie podacieho lístka, predloženého oprávneným. Odvolanie proti uzneseniu podal oprávnený i elektronicky, pričom z pečiatky elektronickej podateľne vyplýva, že odvolanie bolo súdu doručené dňa 30.04.2017 o 09:17 hod. Oprávnený doručil dňa 03.05.2017 súdu prvej inštancie podanie, v ktorom uvádza, že odvolanie podal dňa 28.04.2017 prostredníctvom elektronického portálu MS SR. V podaní sú skopírované informácie o registrácii klienta pre portálové služby MS SR s následnými pokynmi pre aktiváciu registrácie. Uvedené údaje však vôbec nepreukazujú deň a čas podania predmetného odvolania. 10. Podľa uznesenia Najvyššieho súdu SR sp. zn. 2Sži 3/2012 zo dňa 13.06.2012 „pre zachovanie lehoty na podanie odvolania nie je rozhodujúci okamih odoslania e-mailu, ale okamih doručenia e-mailovej správy súdu - i keď sa tak stalo po úradných hodinách súdu. V prípade podania urobeného elektronickými prostriedkami podpísaného zaručeným elektronickým podpisom elektronická podateľňa automaticky vygeneruje potvrdenku s presným časom prijatia podania a túto elektronicky odošle odosielateľovi“. Odvolací súd s poukazom na vyššie uvedené dospel k záveru, že pokiaľ bolo odvolanie oprávneného podané v elektronickej forme, doručené do elektronickej podateľne Okresného súdu Bratislava V dňa 30.04.2017 o 09:17 hod., bolo podané po uplynutí zákonnej odvolacej lehoty. 11. Z uvedeného je zrejmé, že odvolanie oprávneného podané 1/ na pošte dňa 29.04.2017 a 2/ elektronicky doručené súdu dňa 30.04.2017, bolo podané po uplynutí zákonnej lehoty, a preto ho odvolací súd v súlade s ustanovením § 386 ods. 1 písm. a) CSP odmietol. 12. Podľa ustálenej judikatúry súdov SR, vrátane Ústavného súdu SR, odvolací súd v uvedených prípadoch rozhoduje bez toho, aby skúmal vecnú stránku napadnutého rozhodnutia súdu prvého stupňa a jemu predchádzajúce konanie. 13. O trovách odvolacieho konania bolo rozhodnuté podľa § 396 ods. 1 CSP v nadväznosti na ustanovenie § 255 ods. 1 CSP, kedy v odvolacom konaní bola úspešná povinná, nakoľko jej však v odvolacom konaní žiadne trovy nevznikli súd jje nárok na ich náhradu nepriznal. 14. Toto uznesenie bolo členmi senátu prijaté pomerom hlasov 3:0 (§ 393 ods. 2 CSP). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť v podpísané advokátom (§ 429 ods. 1 CSP). Povinnosť právneho zastúpenia advokátom dovolateľ nemá len v prípadoch vymedzených § 429 ods. 2 CSP. V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). Nesplnenie náležitostí vyžadovaných § 428 a § 429 CSP má za následok odmietnutie dovolania ( § 447 písm. d/, e/ CSP).

